b'\n_START_ARTICLE_\nEagle-Eye Cherry\n_START_SECTION_\nKarriere\n_START_PARAGRAPH_\nDa han boede i Sverige spillede han teater i sin hjemby Farstorp/T\xc3\xa5rgarp i Sk\xc3\xa5ne. Dengang dyrkede han ogs\xc3\xa5 orienteringssport i Bjarnum sammen med sine venner, bl.a. skuespilleren Shanti Roney. Det siges at den kendte eliteorienteringsl\xc3\xb8ber og milit\xc3\xa6re verdensmester \xc3\x85ke J\xc3\xb6nsson som kom fra Farstorp, gjorde startskuddet for lidt reklame p\xc3\xa5 hans skole og indb\xc3\xb8d til et nybegynderkursus \xe2\x80\x93 et kursus som Eagle-Eye m.fl. valgte at deltage i. Eagle-Eye var i denne klub indtil 1981, da familien flyttede fra byen \xe2\x80\x93 og det siges, at Eagle-Eye vandt et orienteringsl\xc3\xb8b dette \xc3\xa5r. Eagle-Eye var i denne periode ogs\xc3\xa5 vegetar._NEWLINE_Da han var 13-14 \xc3\xa5r, flyttede han til New York, hvor han kom ind p\xc3\xa5 School Of The Performing Arts p\xc3\xa5 Manhattan, samme skole som Jennifer Aniston \xe2\x80\x93 og det siges at netop Jennifer Aniston har datet med et medlem fra "hans" tidligere band. Her var han med i en del film og reklamer, som bl.a. for Clearasil og i en storfilm som F\xc3\xb8dt d. 4. juli med Tom Cruise i hovedrollen. Han boede dengang i det latinamerikanske kvarter i New York. Han var allerede p\xc3\xa5 det tidspunkt aktiv i musiklivet som trommeslager i et band kaldet "Third Rail", et "King Crimson"-agtigt band. Han var ogs\xc3\xa5 med i forskellige serier bl.a. The Cosby Show. Efter hans gennembrud bes\xc3\xb8gte han bl.a. Jay Leno og David Letterman. Han har desuden medvirket i musikdokumentaren The Soul of a Man instrueret af Wim Wenders 2003._NEWLINE_Efter hans fars d\xc3\xb8d i 1995 i Alhaur\xc3\xadn El Grande, M\xc3\xa1laga, Spanien rejste han tilbage til Stockholm, hvor han havde en lejlighed p\xc3\xa5 S\xc3\xb6dermalm. Han fik en kontrakt med et lille pladeselskab, hvor han regnede med, at hvis albummet ikke blev det store hit, kunne han danne en akustisk trio, bl.a. med guitaristen Mattias Torell. Hans f\xc3\xb8rste album som var dedikeret til hans far, hedder Desireless._NEWLINE_Save Tonight, som han skrev en eftermiddag, blev f\xc3\xb8rst et k\xc3\xa6mpehit i Skandinavien og blev bl.a. i 1998 \xc3\xa5rets sang i Sverige og vandt en MTV Award. Derefter blev det et k\xc3\xa6mpehit verden over. Det var et lavbudget album, og musikvideoen til Save Tonight, som blev optaget p\xc3\xa5 Sk\xc3\xa5ne Gatan i Stockholm, blev ogs\xc3\xa5 lavbudgetteret, da den kun havde f\xc3\xa5 klipninger og Eagle-Eye spillede selv de fleste roller. Han kom s\xc3\xa5 i kontakt med Rick Rubin, en respekteret producer og manager, som stod for hans n\xc3\xa6ste album. Hans gamle pladeselskab, Super-Studio Bl\xc3\xa5, lukkede, derfra gik turen til London. Rick-Rubin stod for produktionen af Living In The Present Future fra 2000. Der blev ogs\xc3\xa5 lavet en amerikansk version under navnet Present/Future. Det var en lettere mixet udgave, som bl.a. inkluderede en sang, som han lavede i samarbejde med Carlos Santana, "Wishing It Was". Carlos havde ringet til hans hjem i Stockholm og spurgt om han ville skrive en sang. Eagle-Eye blev meget overrasket, da Carlos mente det var noget han skyldte til \xc3\xa6re for Don Cherry, som han tidligere havde samarbejdet med._NEWLINE_Han har bl.a. ogs\xc3\xa5 samarbejdet med sin s\xc3\xb8ster Neneh Cherry og Titiyo. Christopher Watkins (Preacher Boy) er ogs\xc3\xa5 med i en masse co-operation. Han har ogs\xc3\xa5 sunget svensk sammen med The Weeping Willows og Balsam i en hyldestsang til Hammarby IF, som er hans favoritfodboldhold._NEWLINE_Eagle-Eye Cherry g\xc3\xb8r sig ogs\xc3\xa5 bem\xc3\xa6rket i en svensk film, af Anette Winblad von Walter kaldet Att g\xc3\xb6ra en pudel hvis genre ber\xc3\xb8rer komedie/romantik. Eagle-Eye spiller en hjemmehj\xc3\xa6lper med navnet "Samir"._NEWLINE_I 2005 medvirkede b\xc3\xa5de Eagle-Eye og Neneh Cherry + venner p\xc3\xa5 et mindealbum for Don Cherry, See You in a Minute \xe2\x80\x93 sammen med Berger Knutsson Spering trio, hvor de spillede nogle af Don Cherrys numre. I 2007, udgav Eagle-Eye Cherry et Live album Live And Kicking. Han har sammen med Hanne Boel arbejdet med en duet over sangen "Talk it Out", skrevet af Thomas Helmig. Han deltog i DR\'s store Juleshow i 2008, som foregik i Aalborg Kultur og Kongrescenter. Han har i forbindelse med filmen Over Her Dead Body fra 2008 lavet en cover-version af "I Can See Clearly Now", originalt skrevet af Johnny Nash. I 2009 medvirkede han i en duo med den franske musiker G\xc3\xa9rald De Palmas. I januar 2010 var han i Brasilien, hvor han dels spillede et par numre for Brasiliens Big Brother og dels spillede nogle koncerter, blandt andet med Maria Gad\xc3\xba, som duetterede p\xc3\xa5 en af Eagle-Eye\'s nye numre, Alone. Efter en pauseperiode, udgives hans 4. studiealbum, Can\'t Get Enough den 5. oktober 2012.'